蟻䎘
作者：薛季宣
朝代：宋

paragraphs: 啄䎘玄駒子，當緣一食耳。
雪貓與䎘俱咽之，玄駒乃與䎘俱靡。
古人防未然，精意本如此。
相教各自慎，豈有失身理。
䎘子輕此蟻，終焉食于彼。
蟻亦甘啄䎘，但知䎘之美。
寧知腊毒生厚味，大小相吞不摇齒。
蟻微不足食，反以食䎘死。
不如夏蟲獨飲露，壽不知冬亦良是。
君不見慕容赫連攘臂起，楚漢存亡竟何似。